Fareed Zakaria

Fareed Rafiq Zakaria (1964) er en indisk-amerikansk journalist og forfatter. Han er programleder for programmet Fareed Zakaria GPS, som går på CNN. Han har vært redaksjonssjef i magasinet Foreign Affairs, og ble i 2000 redaktør for Newsweek International. Han har skrevet flere sakprosa-bøker. I 2010 gikk han fra Newsweek til Time.David Carr (18. august 2010): Zakaria Jumping to Time From Newsweek. The New York Times.

Liv og virke
Zakaria ble født i Mumbai i India til en muslimsk familie. Hans far, Rafiq Zakaria, var medlem av det indiske parlamentet. Fareed Zakaria flyttet til USA for å studere ved Yale University, og fikk i 1993 en doktorgrad i statsvitenskap ved Harvard University.

Zakaria har skrevet fire bøker. Alle bøkene og verkene hans handler om internasjonal politikk, altså hvordan stater og internasjonale organisasjoner forholder seg til hverandre. Zakaria tilhører retningen «politisk realisme» innenfor dette feltet, og er også kjent som en skaperne av en underretning: Den neoklassiske realismen.Baylis, John, Steve Smith og Patricia Owens (red.)(2008): The globalization of world politics: an introduction to international relations. Oxford: Oxford University Press. side 231

I august 2012 ble han beskyldt for plagiat. En kommentar om våpenkontroll som han skrev for TIMEFareed Zakaria (10. august 2012): The Case for Gun Control. TIME. hadde flere likheter med en artikkel skrevet av Jill Lepore for The New Yorker i april samme år.Jill Lepore (23. april 2012): Battleground America. The New Yorker. Zakaria beklaget til Lepore og leserne, og hans faste kommentar ble suspendert for en måned. Programmet hans på CNN ble også midlertidig suspendert.

 Bibliografi 
 Age of Revolutions (2024). Allen Lane. ISBN 9780241692417
 Ten Lessons for a Post-Pandemic World (2020). Allen Lane. ISBN 9780241491652
 The End of the Liberal Order? (2017). Oneworld Publications. ISBN 9781786073105 (med Niall Ferguson)
 The Post-American World (2008). W.W. Norton & Company. ISBN 0-393-06235-X
 The Future of Freedom: Illiberal Democracy at Home and Abroad (2003). W.W. Norton & Company. ISBN 0-393-04764-4
 From Wealth to Power (1998). Princeton University Press. ISBN 0-691-04496-1
 The American Encounter: The United States and the Making of the Modern World Essays from 75 Years of Foreign Affairs (1997). Basic Books. ISBN 0-465-00170-X (redigert av James F. Hoge og Fareed Zakaria)

 Referanser 

 Eksterne lenker 




Kategori:Journalister fra USA
Kategori:Sakprosaforfattere fra USA
Kategori:Indiske journalister
Kategori:Indiske forfattere
Kategori:Internasjonal politisk teori
Kategori:Personer fra Mumbai